Dende 1963 cambeo lo día de salida d'a cofadría a lo Chueves Santo. Mientres totz istos anyos nomás se saliba un día d'a Semana Santa, dica 1968 quan l'arcebispato premitió salir tamién en a procesión d'o Santo Entierro. Ya en 1972 se creyó a procesión d'as Glarimas o día de Martes Santo en a que se fan cinco predicacions y se canta cinco hotas a la Virchen. Antimás dende iste mesmo anyo as mullers tamién pueden participar en qualsiquier sección d'a cofadría.